શનિવારે હિંમતનગર-વિજાપુર રોડ ઉપર જઇ રહેલ જીપના ચાલકે સ્ટેરીંગ પરનો કાબુ ગુમાવતા આગળ જઈ રહેલ ડમ્પર સાથે જીપ ધડાકાભેર ટકરાઈ હતી. જેના કારણે જીપમાં મુસાફરી કરી રહેલ બે જણાને ગંભીર ઇજા થઇ હતી. જેમાં એકનું ઘટના સ્થળે જ કરુણ મોત નીપજ્યું હતું. જ્યારે અન્ય એક ઇજાગ્રસ્તને સારવાર મળી રહે તે પહેલાં જ મોત નિપજયુ હતુ. આ અંગે હિંમતનગર પોલીસ સ્ટેશનમાં સાંજ સુધી કોઇ ફરિયાદ નોંધાઇ ન હતી.